Diari Oficial de la Generalitat Valenciana


Sumari del DOGV 3954, del 07-03-2001 (2001/2050)

RESOLUCIÓ de 2 de gener de 2001, de la secretària general de la Conselleria d'Economia, Hisenda i Ocupació, per la qual es prorroga el període de gaudi de 10 beques per a postgraduats, per a la realització de pràctiques professionals en les diverses unitats administratives de la citada conselleria, convocades per l'Ordre de 16 d'octubre de 2000, de la Conselleria d'Economia, Hisenda i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3954

Data del DOGV
:   07-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2050


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 2 de gener de 2001, de la secretària general de la Conselleria d'Economia, Hisenda i Ocupació, per la qual es prorroga el període de gaudi de 10 beques per a postgraduats, per a la realització de pràctiques professionals en les diverses unitats administratives de la citada conselleria, convocades per l'Ordre de 16 d'octubre de 2000, de la Conselleria d'Economia, Hisenda i Ocupació. [2001/F2050]
  
Antecedents de fet
  
Per l'Ordre de 16 d'octubre de 2000, de la Conselleria d'Economia, Hisenda i Ocupació (publicada en el DOGV núm. 3.866, de 27 d'octubre de 2000), es van convocar 12 beques per a postgraduats per a la realització de pràctiques professionals en les diverses unitats administratives d'aquesta conselleria, i van quedar-ne dues de desertes (una de les beques de classe C, llicenciat/ada en Informàtica, i la beca de classe E, enginyer/a industrial).
  
Les citades beques es van adjudicar per la Resolució de 5 de desembre de 2000, de la secretària general de la Conselleria d'Economia, Hisenda i Ocupació, i van començar a gaudir-se el dia 18 de desembre de 2000 i acabar el 31 de desembre de 2000, d'acord amb allò previst en l'article 3 de les bases de convocatòria.
  
Com que està prevista en les bases de la convocatòria la pròrroga de les beques concedides i es considera convenient continuar amb les pràctiques professionals iniciades, es prorroga el període de gaudi de les beques corresponents a 2000 fins al 18 de desembre de 2001.
  
Fonaments jurídics
  
Primer. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
Segon. L'article 35 de la Llei 5/1983, de 30 de desembre, de Govern Valencià.
  
Tercer. Resolc primer de la Resolució de 23 de maig de 2000 (DOGV núm. 3.764, de 5 de juny de 2000), sobre delegacions de competències i signatura, i d'acord amb allò establit en el Decret 108/1992, de 6 de juliol, del Govern Valencià, pel qual es regula la concessió de beques.
  
Quart. El Decret 84/2000, de 6 de juny, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.
  
Acord
  
El període de gaudi de les beques de la convocatòria de 2000 (Ordre de 16 d'octubre de 2000, de la Conselleria d'Economia, Hisenda i Ocupació) es prorroga fins al 18 de desembre de 2001, per import de 51.772.808 pessetes, a càrrec de l'aplicació pressupostària 78.03.61.501.09.554.35, línia T3046000.
  
Contra aquesta resolució, que posa fi a la via administrativa, s'hi podrà interposar potestativament un recurs de reposició davant de l'òrgan que ha dictat l'acte, en el termini d'un mes comptador des de l'endemà de la publicació, d'acord amb allò previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb allò establit en els articles 10 i 46 de la Llei 29/1998, de 13 de juliol, de la Jurisdicció Contenciosa Administrativa; tot això sense perjudici que s'utilitze qualsevol altra via que es considere oportuna.